U-I-322/06
Natisni
Opravilna št.:
U-I-322/06
Datum odločitve:
21. 2. 2008
ECLI:
ECLI:SI:USRS:2008:U.I.322.06
Akt:
Statut Študentske organizacije Univerze na Primorskem z dne 10. 11. 2003 in 26. 5. 2005
Izrek:
Postopek za preizkus pobude za začetek postopka za oceno ustavnosti in zakonitosti Statuta Študentske organizacije Univerze na Primorskem z dne 10. 11. 2003 in 26. 5. 2005 se ustavi.
Evidenčni stavek:
Ustavno sodišče ustavi postopek, če pobudnik umakne pobudo ali če v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 25.4, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Blaž Čeklić, Koper in drugi
Datum vloge:
3. 7. 2006
Vrsta odločitve:
sklep
Vrsta rešitve:
ustavitev
Dokument:
US28000
Dokument v PDF obliki:
U-I-322-06.pdf
106 KB
Prenesite datoteko
U-I-322/06-9
21. 2. 2008
SKLEP
Ustavno sodišče je v postopku za preizkus pobude Blaža Čeklića, Koper, in Milana Grozdanovića, Maribor, na seji 21. februarja 2008
sklenilo:
Postopek za preizkus pobude za začetek postopka za oceno ustavnosti in zakonitosti Statuta Študentske organizacije Univerze na Primorskem z dne 10. 11. 2003 in 26. 5. 2005 se ustavi.
Obrazložitev
1. Pobudnika predlagata presojo skladnosti Statuta Študentske organizacije Univerze na Primorskem (v nadaljevanju ŠOUP), zlasti njegovih sprememb z dne 26. 5. 2005, saj naj bi bile sprejete po nezakonitem postopku in glede na to v nasprotju z načelom zakonitosti. Zato naj bi bili nezakoniti tudi vsi posamični akti in volitve, izvedene na njihovi podlagi. Navajata tudi, da Statut ŠOUP ni bil objavljen v Uradnem listu, kar naj bi bilo v nasprotju s 154. členom Ustave.
2. Z uveljavitvijo novega Statuta ŠOUP, sprejetega dne 5. 10. 2007, je izpodbijani Statut prenehal veljati. O ustavnosti predpisa, ki ne velja več, odloča Ustavno sodišče le, če so izpolnjeni pogoji iz 47. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS). Zato je Ustavno sodišče pobudnika pozvalo, naj se izjavita, ali vztrajata pri pobudi, ter v primeru, da vztrajata, izkažeta, katere posledice neustavnosti oziroma nezakonitosti niso bile odpravljene. Hkrati sta bila opozorjena, da Ustavno sodišče na podlagi druge alineje četrtega odstavka 25. člena ZUstS lahko ustavi postopek, če v danem roku ne bosta dala zahtevanih podatkov.
3. Pobudnika sta 31. 1. 2008 prejela omenjeni dopis Ustavnega sodišča. Pobudnik Čeklić je 7. 2. 2007 Ustavno sodišče obvestil, da pobudo umika, pobudnik Grozdanović pa v roku, ki ga določilo Ustavno sodišče, ni dal zahtevanih podatkov. Glede na to je Ustavno sodišče postopek s pobudo ustavilo.
4. Ustavno sodišče je sprejelo ta sklep na podlagi četrtega odstavka 25. člena ZUstS v sestavi: predsednik Jože Tratnik ter sodnice in sodniki dr. Janez Čebulj, dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik